พระราชกฤษฎีการะบุทบวงการชำนัญพิเศษ (ฉบับที่ 3) พ.ศ. 2517
พระราชกฤษฎีกา
ระบุทบวงการชำนัญพิเศษ
(ฉบับที่ ๓)
พ.ศ. ๒๕๑๗
 

ภูมิพลอดุลยเดช
ป.ร.
ให้ไว้ ณ
วันที่ ๒๕ กุมภาพันธ์ พ.ศ. ๒๕๑๗
เป็นปีที่
๒๙ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรระบุทบวงการชำนัญพิเศษเพิ่มขึ้น

อาศัยอำนาจตามความในมาตรา ๑๖ แห่งธรรมนูญการปกครองราชอาณาจักร
พุทธศักราช ๒๕๑๕ และมาตรา ๕ แห่งพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทย
พ.ศ. ๒๕๐๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีการะบุทบวงการชำนัญพิเศษ
(ฉบับที่ ๓) พ.ศ. ๒๕๑๗

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้เพิ่มความต่อไปนี้เป็น
(๑๒) ของมาตรา ๓ แห่งพระราชกฤษฎีการะบุทบวงการชำนัญพิเศษ พ.ศ. ๒๕๐๔ ซึ่งแก้ไขเพิ่มเติมโดยพระราชกฤษฎีการะบุทบวงการชำนัญพิเศษ
(ฉบับที่ ๒) พ.ศ. ๒๕๐๘
(๑๒) องค์การที่ปรึกษาทางทะเลระหว่างรัฐบาล


ผู้รับสนองพระบรมราชโองการ
สัญญา ธรรมศักดิ์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากประเทศไทยได้เข้าเป็นภาคีอนุสัญญาว่าด้วยองค์การที่ปรึกษาทางทะเลระหว่างรัฐบาลแล้ว
ฉะนั้น เพื่อให้การดำเนินงานขององค์การที่ปรึกษาทางทะเลระหว่างรัฐบาลซึ่งเป็นทบวงการชำนัญพิเศษแห่งสหประชาชาติได้รับความคุ้มครองในประเทศไทย จึงจำเป็นต้องตราพระราชกฤษฎีกาฉบับนี้ขึ้น













โชติกานต์/ปรับปรุง
๗ พฤษภาคม
๒๕๖๒

[๑] ราชกิจจานุเบกษา เล่ม ๙๑/ตอนที่ ๔๔/หน้า ๑๓๙/๑๒ มีนาคม ๒๕๑๗